রিয়াজ
রিয়াজ তাঁর সুঅভিনয়ের জন্য দীর্ঘ অভিনয় জীবনে পেয়েছেন অসংখ্য সম্মাননা। এর মধ্যে উল্লেখযোগ্য হলো; বাংলাদেশ সরকার প্রদত্ত একমাত্র রাষ্ট্রীয় সম্মাননা জাতীয় চলচ্চিত্র পুরস্কার। সেরা চলচ্চিত্র অভিনেতা হিসেবে তিনি তিনবার এই পুরস্কার লাভ করেন। এবং মেরিল-প্রথম আলো পূরস্কার-এ দুইবার সমালোচকদের রায়ে সহ সর্বমোট সাত'বার সেরা চলচ্চিত্র অভিনেতা হিসেবে নির্বাচিত হয়েছেন।
সনাতন গল্প
ছবিটি ২০১৮ সালের ১৯শে অক্টোবর মুক্তি পায়। ২০১৯ সালে ঢাকা আন্তর্জাতিক চলচ্চিত্র উৎসবে চলচ্চিত্রটি প্রদর্শিত হয় এবং সমালোচক শাখায় সেরা চলচ্চিত্রের পুরস্কার অর্জন করে।"সনাতন গল্প" নির্মাণের জন্য পরিচালক মাসুম আজিজ ১৯৯৬-৯৭ অর্থবছরে বাংলাদেশ সরকারের নিকট থেকে ১১ লাখ ২৫ হাজার টাকা অনুদান বরাদ্দ পেয়েছিলেন। এছাড়া সেসময়ের নিয়ম অনুসারে বাংলাদেশ চলচ্চিত্র উন্নয়ন কর্পোরেশন (বিএফডিসি) থেকে আরও ১০ লাখ টাকা সহায়তা পাওয়ার কথা ছিল। ১৯৯৭ সালে সাথে বাংলাদেশ তথ্য মন্ত্রণালয়ের সাথে আজিজের চুক্তি হয়। বরাদ্দের টাকা পাওয়ার পূর্বেই তিনি ছবিটির দৃশ্য ধারণ শুরু করেন। শুটিং শুরু হয়েছিল পাবনায়। সে সময়ে ছবিটির প্রধান চরিত্রগুলোতে অভিনয় করছিলেন রওশন জামিল, শমী কায়সার, তৌকীর আহমেদ, নাজমা আনোয়ার, শহীদুল আলম সাচ্চু, ও ফজলুর রহমান বাবু। প্রথম কিস্তিতে তিনি তথ্য মন্ত্রণালয় থেকে ৩ লাখ ৭৫ হাজার টাকা পান। ছবিটির ২৫ ভাগ দৃশ্য ধারণের পর প্রশাসনিক ও আর্থিক জটিলতার কারণে শুটিং বন্ধ হয়ে যায়।